 Bosna i Hercegovina Bosnia and Herzegovina

 Federacija Bosne i Hercegovina Federation of Bosnia and Herzegovina

 Zeničko-dobojski kanton Zenica-Doboj canton

 **OPĆINA BREZA MUNICIPALITY OF BREZA**

 Općinski načelnik Municipal Mayor

Na osnovu člana 39. Statuta Općine Breza („Službeni glasnik Općine Breza“, broj: 7/21), Budžeta Općine Breza za 2025. godinu, člana 40. Odluke o izvršavanju Budžeta Općine Breza za 2025. godinu („Službeni glasnik Općine Breza“ broj: 9/24) i člana 3. i 5. Odluke o kriterijima, uslovima i načinu ostvarivanja prava na subvenciju troškova prijevoza redovnih učenika osnovnih i srednjih škola („Službeni glasnik Općine Breza“, broj: 4/25), Općinski načelnik, objavljuje:

**J A V N I P O Z I V**

**za dostavljanje prijava** **za** **dodjelu sredstava za subvencioniranje troškova prijevoza redovnih učenika osnovnih i srednjih škola s područja općine Breza**

**I.**

**(Predmet Javnog poziva)**

Raspisuje se Javni poziv za dostavljanje prijava za dodjelu sredstava iz Budžeta Općine Breza za 2025. godinu sa pozicije „Transfer za podršku učenicima osnovnih škola koji nemaju kantonalnu subvenciju“, a u skladu s Odlukom o kriterijima, uslovima i načinu ostvarivanja prava na subvencioniranje troškova prijevoza redovnih učenika osnovnih i srednjih škola („Službeni glasnik Općine Breza“, broj: 4/25).

**II.**

**(Subvencija prijevoza učenika osnovnih škola)**

Pravo na subvencioniranje troškova prijevoza, ima roditelj-staratelj za učenika osnovne škole koji ispunjava sljedeće uslove:

- da ima prebivalište na području općine Breza,

- da redovno pohađa najbližu osnovnu školu na teritoriji općine Breza, u kojoj je organizovana nastava za odjeljenje koje učenik pohađa,

- čije je mjesto stanovanja udaljeno najmanje dva kilometra od škole, a najviše pet kilometara od škole

- da nije korisnik prijevoza učenika koji finansira Ministarstvo za obrazovanje, nauke, kulturu i sport Zeničko-dobojskog kantona.

Uz prijavu na Javni poziv roditelji-staratelji su dužni dostaviti sljedeću dokumentaciju:

- prijavu prebivališta (CIPS),

- potvrdu o redovnom školovanju,

- kućnu listu,

- dokaz o broju računa na koji će se vršiti uplata,

- ovjerenu izjavu roditelja-staratelja da učenik redovno putuje od kuće do škole,

- ovjerenu izjavu roditelja-staratelja da učenik nije korisnik prijevoza učenika koji finansira Ministarstvo za obrazovanje, nauku, kulturu i sport Zeničko-dobojskog kantona.

Visina subvencije je jednaka za sve učenike osnovnih škola i iznosi 100% od cijene učeničke mjesečne karte, na relaciji za koju je roditelju-staratelju učenika odobrena subvencija.

Pravo na subvencioniranje troškova prijevoza učenici osnovnih škola ne mogu ostvariti u vrijeme trajanja raspusta (januar, juni, juli, august).

**III.**

**(Subvencija prijevoza učenika srednjih škola)**

Pravo na subvenciju troškova prijevoza učenika srednjih škola ima roditelj-staratelj, ako učenik:

- ima prebivalište na teritoriji općine Breza,

- svakodnevno putuju redovnim autobusnim prijevozom do škole,

- i pripada jednoj od sljedeće dvije kategorije.

**Prva kategorija** – subvencija 100% od cijene mjesečne karte

a) učenik bez oba roditelja,

b) učenik bez roditeljskog staranja,

c) učenik sa tjelesnim oštećenjem,

d) svaki učenik iz porodice iz koje su tri ili više učenika ili studenta na redovnom školovanju i

e) učenik koji je u prethodnoj školskoj godini ostvario prosjek ocjena 4,70 i više.

**Druga kategorija** – subvencija 70 % od cijene mjesečne karte

1. učenik čiji je jedan ili oba roditelja invalid(i) najmanje 80% ili je jedan ili oba roditelja invalid(i) I kategorije invalidnosti rada,
2. učenik iz porodice koja je korisnik stalne novčane pomoći Centra za socijalni rad,
3. učenik iz porodica koje nemaju nikakva primanja,
4. oba učenika iz porodice iz koje dva učenika pohađaju srednju školu,
5. učenik bez jednog roditelja,
6. učenik iz porodice iz koje jedan od članova porodice boluje od teške bolesti i nije sposoban za rad,
7. učenik čiji je roditelj korisnik invalidnine po osnovu tjelesnog oštećenja,
8. učenik iz porodica koje se izdržavaju od minimalne penzije,
9. učenik iz porodica u kojima je prihod po članu domaćinstva manji od 400,00 KM.

Pod teškom bolešću (tačka f)) podrazumijevaju se slijedeće bolesti: akutna tuberkuloza, maligna oboljenja, endemska nefropatija, hirurška intervencija na srcu i mozgu, sve vrste degenerativnih oboljenja centralnog nervnog sistema, infarkt (srčani i moždani), oboljenje mišićnog sistema, paraliza i druge teške bolesti određene općim aktom Federalnog ministarstva zdravstva, kao i teške tjelesne povrede.

Uz prijavu na Javni poziv roditelji-staratelji su dužni dostaviti sljedeću dokumentaciju.

- prijavu prebivališta (CIPS),

- potvrdu o redovnom školovanju,

- kućnu listu,

- dokaz o broju računa na koji će se vršiti uplata,

- ovjerenu izjavu roditelja-staratelja da učenik redovno putuje od kuće do škole.

Osim navedene dokumentacije u ovisnosti o pripadnosti jednoj od kategorija potrebni su i sljedeći dokazi:

**Prva kategorija**

a) Učenik bez oba roditelja:

- Izvode iz matične knjige umrlih za oba roditelja,

b) Učenik bez roditeljskog staranja:

- Rješenje ili potvrda Centra za socijalni rad za učenika bez roditeljskog staranja (za učenike bez roditeljskog staranja koji nemaju odgovarajuće rješenje Centra za socijalni rad, kao dokaz će se prihvatiti potvrda Mjesne zajednice u kojoj učenik živi i ovjerene izjave dva svjedoka da se radi o učeniku bez roditeljskog staranja),

c) Učenik sa tjelesnim oštećenjem:

- Rješenje ili potvrdu nadležne komisije ili medicinska dokumentacija na osnovu koje se može utvrditi da se radi o učeniku sa tjelesnim oštećenjem,

d) Svaki učenik iz porodice iz koje su tri ili više učenika ili studenta na redovnom školovanju

- Uvjerenje o redovnom školovanju za sva tri ili više učenika ili studenta,

e) Učenik koji je u prethodnoj školskoj godini ostvario prosjek ocjena 4,70 i više:

- Dokaz o ostvarenom uspjehu učenika iz prethodne školske godine.

**Druga kategorija**

a) Učenik čiji je jedan ili oba roditelja invalid(i) najmanje 80% ili invalid(i) I grupe invalidnosti rada:

- Rješenje o invalidnosti za roditelja od najmanje 80% ili ovjerenu kopiju invalidske kartice ili rješenje ili potvrda o I grupi invalidnosti rada,

b) Učenik iz porodice koja je korisnik stalne novčane pomoći Centra za socijalni rad:

- Rješenje ili uvjerenje Centra za socijalni rad o stalnoj novčanoj pomoći člana porodice,

c) Učenik iz porodica koje nemaju nikakva primanja:

- Uvjerenje o nezaposlenosti Biroa rada Breza za sve nezaposlene članove domaćinstva,

- Ovjerena izjava o nezaposlenosti za sve nezaposlene punoljetne članove domaćinstva koji nisu prijavljeni na Birou rada,

d) Oba učenika iz porodice iz koje dva učenika pohađaju srednju školu;

- Dokaz o redovnom školovanju za oba učenika,

e) Učenik bez jednog roditelja:

- Izvod iz matične knjige umrlih,

f) Učenik iz porodice iz koje jedan od članova boluje od teške bolesti i nije sposoban za rad

- Kopija medicinske dokumentacije za bolesti iz tačke III stav 4. ovog javnog poziva,

g) Učenik čiji je roditelj korisnik invalidnine po osnovu tjelesnog oštećenja:

- Rješenje nadležnog organa o stepenu tjelesnog oštećenja,

h) Učenik iz porodica koje se izdržavaju od minimalne penzije:

- Dva zadnja čeka od penzije,

- Uvjerenje o nezaposlenosti Biroa rada Breza za sve nezaposlene članove domaćinstva,

- Ovjerena izjava o nezaposlenosti za sve nezaposlene punoljetne članove domaćinstva, koji nisu prijavljeni na Birou rada Breza,

i) Učenik iz porodica u kojima je prihod po članu domaćinstva manji od 400,00 KM:

- Dokaze o primanjima za sve punoljetne članove domaćinstva (2 zadnje platne liste, 2 zadnja čeka od penzije),

- Uvjerenje o nezaposlenosti Biroa rada Breza za sve nezaposlene članove domaćinstva,

- Ovjerena izjava o nezaposlenosti za sve nezaposlene punoljetne članove domaćinstva, koji nisu prijavljeni na Birou rada Breza.

Pravo na subvencioniranje troškova prijevoza učenici srednjih škola ne mogu ostvariti u vrijeme trajanja raspusta (januar, juni, juli, august).

**IV.**

**(Obrada prijava na Javni poziv)**

Obradu prijava na Javni poziv za subvencioniranje prijevoza učenika osnovnih i srednjih škola vrši nadležna Služba za obrazovanje i društvene djelatnosti Općine Breza.

Općinski načelnik će rješenjem imenovati Komisiju za pregled i ocjenu svih pristiglih prijava na Javni poziv za subvencioniranje prijevoza učenika osnovnih i srednjih škola.

Nakon pregleda i ocjene svih pristiglih prijava Komisija će sačiniti preliminarnu listu kandidata koji ispunjavaju uslove Javnog poziva i istu objaviti na oglasnoj tabli i web stranici Općine Breza.

Sve eventualne prigovore (obrazložene i utemeljene na dokazima) na preliminarnu listu, kandidati mogu podnijeti Općinskom načelniku.

Prigovori se podnose Općinskom načelniku u roku od 8 (osam) dana od dana objavljivanja liste i predaju se putem pošte ili u Centar za pružanje usluga građanima – šalter sala Općine Breza.

Nakon razmatranja podnesenih prigovora, komisija sačinjava konačnu preliminarnu listu (spisak kandidata koji su u konkurenciji za dodjelu subvencije za prijevoz učenika osnovnih i srednjih škola), koju objavljuje na oglasnoj tabli i web stranici Općine Breza.

Nakon dodatnih provjera Općinski načelnik donosi Konačnu listu kandidata koji ispunjavaju uslove za ostvarivanje prava na subvenciju prijevoza učenika osnovnih i srednjih škola.

**V.**

**(Način prijave na Javni poziv)**

 Javni poziv kao i obrazac prijave može se preuzeti na službenoj web stranici Općine Breza [www.breza.gov.ba](http://www.breza.gov.ba).

 Javni poziv ostaje otvoren **21 dan,** od dana objavljivanja na Oglasnoj tabli Općine Breza i službenoj web stranici Općine Breza [www.breza.gov.ba](http://www.breza.gov.ba).

 Prijave na Javni poziv sa potrebnom dokumentacijom dostaviti direktno u Centar za pružanje usluga građanima u Općini Breza (šalter sala) ili putem pošte u zatvorenoj koverti sa naznakom za „Javni poziv za za dostavljanje prijava za dodjelu sredstava za subvencioniranje troškova prijevoza redovnih učenika osnovnih i srednjih škola sa područja općine Breza sa naznakom **„NE OTVARATI“** na adresu:

 **Općina Breza**

 **Bogumilska br. 1**

 **Centar za pružanje usluga građanima – šalter sala**

**NAPOMENA:**

Svi dokumenti koji se predaju moraju biti originali ili ovjerene fotokopije ne starije od tri mjeseca.

Nepotpune, neblagovremene i neuredne prijave neće se uzimati u razmatranje.

Broj; 01/2-04-1888/2025

Breza, 20.06.2025. godine

Dostavljeno:

1 x Radio Breza

1 x Oglasna ploča OPĆINSKI NAČELNIK

1 x web stranica Općine Breza M.P.

1 x a/a Vedad Jusić